

**-สำเนาคู่ฉบับ-**

ที่ มท ๐๘๐๘.๓/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕๖๓

เรื่อง การจัดส่งข้อมูลรูปแปลงที่ดินและข้อมูลผู้ครอบครองหรือใช้ประโยชน์ในที่ดินของรัฐ เพื่อนำไปใช้ประโยชน์

ในการจัดเก็บภาษีที่ดินและสิ่งปลูกสร้าง

เรียน ผู้ว่าราชการจังหวัด ทุกจังหวัด (ยกเว้นจังหวัดนนทบุรี สมุทรปราการ สมุทรสงคราม สมุทรสาคร สิงห์บุรี

และอ่างทอง)

สิ่งที่ส่งมาด้วย 1. บัญชีรายชื่อองค์กรปกครองส่วนท้องถิ่นที่มีข้อมูลที่ดินซึ่งอยู่ในความรับผิดชอบของสำนักงาน

การปฏิรูปที่ดินเพื่อเกษตรกรรม และกรมพัฒนาสังคมและสวัสดิการ จำนวน 1 ฉบับ

2. คู่มือการดาวน์โหลดข้อมูล จำนวน 1 ฉบับ

ด้วยกรมส่งเสริมการปกครองท้องถิ่นได้รับข้อมูลรูปแปลงที่ดินและข้อมูลผู้ที่ได้รับอนุญาต ให้เข้าทำประโยชน์ในที่ดินของรัฐ ซึ่งอยู่ในความรับผิดชอบของสำนักงานการปฏิรูปที่ดินเพื่อเกษตรกรรม (ที่ดิน ส.ป.ก. 4-01) และกรมพัฒนาสังคมและสวัสดิการ (ที่ดินนิคมสร้างตนเอง) เพื่อใช้ประโยชน์ข้อมูลร่วมกัน ในการจัดทำฐานข้อมูลการจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่น ดังนั้น เพื่อให้การเตรียมความพร้อมในการดำเนินการตามกฎหมายภาษีที่ดินและสิ่งปลูกสร้าง ประจำปี พ.ศ. 2564 เป็นไปด้วยความเรียบร้อย จึงขอให้จังหวัดแจ้งเทศบาลและองค์การบริหารส่วนตำบลตามรายชื่อที่ส่งมาด้วย มอบหมายผู้รับมอบและดูแลรักษาข้อมูลดังกล่าวและให้ดาวน์โหลดข้อมูลเพื่อนำไปใช้ประกอบ การสำรวจและจัดเก็บภาษีที่ดินและสิ่งปลูกสร้าง ดังนี้

1. ข้อมูลที่ดินซึ่งอยู่ในความรับผิดชอบของสำนักงานการปฏิรูปที่ดินเพื่อเกษตรกรรม (ที่ดิน ส.ป.ก. 4-01) สามารถดาวน์โหลดทางระบบข้อมูลกลางองค์กรปกครองท้องถิ่น (INFO ระบบใหม่)/ด้านที่ 8/เมนู “ดาวน์โหลดเอกสารที่ดิน ส.ป.ก.” ได้จนถึงวันที่ 30 กันยายน 2563

2. ข้อมูลที่ดินซึ่งอยู่ในความรับผิดชอบของกรมพัฒนาสังคมและสวัสดิการ (ที่ดินนิคมสร้างตนเอง) สามารถดาวน์โหลดทางไปรษณีย์อิเล็กทรอนิกส์ (e-mail) ที่กรมส่งเสริมการปกครองท้องถิ่นได้กำหนดให้

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น



กลุ่มงานนโยบายการคลังและพัฒนารายได้

โทร. ๐-๒๒๔๑-๙000 ต่อ ๑426-30

โทรสาร ๐-๒๒๔๑-๘๘๙๘

สิ่งที่ส่งมาด้วย